รัฐบาลไทย-ข่าวทำเนียบรัฐบาล-ผู้ว่าฯ นครนายก เผยจังหวัดนครนายกเดินหน้าขับเคลื่อนโครงการหนึ่งตำบล หนึ่งหมู่บ้านยั่งยืน(Sustainable Village) มุ่งมั่นแก้ไขปัญหาคุณภาพชีวิตให้พี่น้องประชาชนให้มีความสุขอย่างยั่งยืน
วันศุกร์ที่ 16 มิถุนายน 2566
16/06/2566
ผู้ว่าฯ นครนายก เผยจังหวัดนครนายกเดินหน้าขับเคลื่อนโครงการหนึ่งตําบล หนึ่งหมู่บ้านยั่งยืน(Sustainable Village) มุ่งมั่นแก้ไขปัญหาคุณภาพชีวิตให้พี่น้องประชาชนให้มีความสุขอย่างยั่งยืน
ผู้ว่าฯ นครนายก เผยจังหวัดนครนายกเดินหน้าขับเคลื่อนโครงการหนึ่งตําบล หนึ่งหมู่บ้านยั่งยืน (Sustainable Village) มุ่งมั่นแก้ไขปัญหาคุณภาพชีวิตให้พี่น้องประชาชนให้มีความสุขอย่างยั่งยืน
วันนี้ (16 มิ.ย. 66) นายบัญชา เชาวรินทร์ ผู้ว่าราชการจังหวัดนครนายก เผยว่า จังหวัดนครนายกมีความมุ่งมั่นในการขับเคลื่อนงานเพื่อ “บําบัดทุกข์ บํารุงสุข” ส่งเสริมและพัฒนาคุณภาพชีวิตของพี่น้องประชาชนให้ดีและมีความสุขตามนโยบายที่สําคัญของกระทรวงมหาดไทย ด้วยการน้อมนําพระราชปณิธานของพระบาทสมเด็จพระเจ้าอยู่หัว ในการสืบสาน รักษา และต่อยอด แนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อทําให้ประชาชนพึ่งพาตนเอง อันสอดคล้องกับการขับเคลื่อนเป้าหมายการพัฒนาที่ยั่งยืนขององค์การสหประชาชาติ (UN SDGs) ที่ทุกจังหวัดได้ร่วมประกาศเจตนารมณ์กับสหประชาชาติประจําประเทศไทย ภายใต้แนวคิด “76 จังหวัด 76 คํามั่นสัญญา เพื่อการพัฒนาที่ยั่งยืน”
“โดยจังหวัดนครนายกได้มอบหมายให้นายคณิต คงช่วย รองผู้ว่าราชการจังหวัดนครนายก พร้อมด้วย นายศราวุธ สุวรรณจูฑะ ปลัดจังหวัดนครนายก และคณะทํางานติดตามการดําเนินการขับเคลื่อนการพัฒนาหมู่บ้านยั่งยืน (Sustainable Village) จังหวัดนครนายก ทั้งผู้แทนที่ทําการปกครองจังหวัด ผู้แทนพัฒนาการจังหวัด ผู้แทนท้องถิ่นจังหวัดลงพื้นที่หมู่ 4 ตําบลบ้านใหญ่ หมู่ 16 พรหมมณี อําเภอเมืองนครนายก และพื้นที่หมู่ 6 ตําบลบึงศาล ตําบลพระอาจารย์ ตําบลโพธิ์แทน อําเภอองครักษ์ เพื่อตรวจเยี่ยม รับฟังปัญหา พร้อมทั้งให้คําแนะนําและประสานงานแก้ไขปัญหาให้กับพี่น้องประชาชน รวมทั้งประชาสัมพันธ์ให้ประชาชนลงทะเบียนแอปพลิเคชัน ThaiD เพื่อที่จะเข้าถึงการบริการของหน่วยงานภาครัฐได้สะดวกยิ่งขึ้น” นายบัญชา ฯ กล่าว
นายบัญชา เชาวรินทร์ ผู้ว่าราชการจังหวัดนครนายก ได้กล่าวถึง “โครงการหนึ่งตําบล หนึ่งหมู่บ้านยั่งยืน (Sustainable Village)” ซึ่งเป็นโครงการเพื่อเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสทรงเจริญพระชนมายุครบ 3 รอบ 36 พรรษา ที่กระทรวงมหาดไทย ได้น้อมนําแนวพระดําริเรื่อง “หมู่บ้านยั่งยืน” (Sustainable Village) มาดําเนินการขับเคลื่อน เพื่อส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ําทางเศรษฐกิจและสังคม พร้อมทั้งขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) ด้วยการด้วยการน้อมนําหลักปรัชญาของเศรษฐกิจพอเพียงมาประยุกต์ใช้ภายใต้เป้าหมายการสร้างความยั่งยืนให้ครอบคลุมในทุกมิติ ทั้งด้านเศรษฐกิจ สังคม และสิ่งแวดล้อม นําไปสู่การพัฒนาตนเองที่ยั่งยืน ผ่านการบูรณาการการทํางานร่วมกันเพื่อให้ "หมู่บ้านยั่งยืน" (Sustainable Village) เกิดผลเป็นรูปธรรม
นายบัญชา เชาวรินทร์ ผู้ว่าราชการจังหวัดนครนายก เน้นย้ําว่า “หน้าที่ที่สําคัญที่สุดของข้าราชการทุกคน คือ การทําให้ประชาชนอยู่ดี กินดี พึ่งพาตนเองได้อย่างมีความสุข” ด้วยการต้องหมั่นลงพื้นที่ไปติดตามถามไถ่ ไปเยี่ยมเยียน ไปเสนอแนะ ไปให้กําลังใจพี่น้องประชาชนในการดําเนินชีวิตประจําวัน ดังพระโอวาทของสมเด็จฯ กรมพระยาดํารงราชานุภาพ ที่ได้ประทานไว้ว่า "ต้องทํางานให้รองเท้าสึกก่อนกางเกงขาด" ซึ่งการลงพื้นที่ช่วยเหลือกัน โดยไม่ทิ้งใครไว้ข้างหลังในครั้งนี้ ทําให้ได้รับฟังและเห็นปัญหาความเดือดร้อนของพี่น้องประชาชน เช่น ถนนทางลูกรังที่ทําให้การเดินทางของพี่น้องประชาชนไม่สะดวกในฤดูฝน ปัญหาการระบายน้ําในช่วงฤดูฝน ทําให้น้ําท่วมบ้านเรือน ปัญหามลพิษ ฝุ่นละอองที่เกิดจากถนนบายพาส ปัญหาเอกสารสิทธิที่ดินทํากิน ปัญหาวัชพืชในแม่น้ําลําคลอง เป็นต้น โดยได้ให้คําแนะนําในการแก้ไขปัญหา รวมทั้งประสานงานแก้ไขปัญหาให้พี่น้องประชาชนให้พ้นจากความเดือดร้อน ซึ่งการหมั่นลงพื้นที่นี้เองจะทําให้ประชาชนอุ่นใจ สบายใจ และมีกําลังใจในการประกอบอาชีพสร้างรายได้จุนเจือครอบครัว ด้วยหลักการเดียวกันคือ “ทําทุกพื้นที่ให้เป็นหมู่บ้านยั่งยืน”
นายบัญชา เชาวรินทร์ ผู้ว่าราชการจังหวัดนครนายก กล่าวในช่วงท้ายว่า การมุ่งมั่นตั้งใจของทุกภาคส่วนที่มาร่วมกันบูรณาการการทํางานร่วมกันเพื่อให้ "หมู่บ้านยั่งยืน" (Sustainable Village) เกิดผลเป็นรูปธรรมในครั้งนี้ จะสร้างแรงบันดาลใจ และ Passion ให้ทุกคนในพื้นที่มาร่วมกันค้นหาปัญหาและกําหนดแนวทางไปสู่การแก้ไขปัญหาและพัฒนาคุณภาพชีวิตของพี่น้องประชาชนให้ดีขึ้น รวมทั้งส่งเสริมพลังการมีส่วนร่วมให้เพิ่มพูนให้ทํางานร่วมกันได้อย่างยั่งยืน เกิดการพัฒนาพื้นที่ในจังหวัดนครนายกเป็นจังหวัดที่มีความสุขอย่างยั่งยืนตลอดไป
#กระทรวงมหาดไทย #บําบัดทุกข์บํารุงสุข #MOI #Changeforgood #SDGTH #SDGlocalization #SEPforSDGs